b'\n_START_ARTICLE_\nTotul despre Schmidt (film)\n_START_SECTION_\nRezumat\n_START_PARAGRAPH_\nWarren Schmidt tocmai s-a pensionat de la compania de asigur\xc4\x83ri din Omaha, Nebraska. Cu ocazia pension\xc4\x83rii colegii \xc3\xaei ofer\xc4\x83 o cin\xc4\x83 de r\xc4\x83mas bun. Schmidt consider\xc4\x83 c\xc4\x83 este greu s\xc4\x83 se adapteze la noua sa via\xc8\x9b\xc4\x83 \xc8\x99i se simte inutil. \xc3\x8entr-o sear\xc4\x83, el vede un spot publicitar de televiziune despre un program de sponsorizare a unor copii din Africa, Plan USA, \xc8\x99i decide s\xc4\x83 sponsorizeze un copil. El prime\xc8\x99te \xc3\xaen cur\xc3\xa2nd un pachet informativ, cu o fotografie a copilului s\xc4\x83u adoptiv, un mic b\xc4\x83iat din Tanzania pe nume Ndugu Umbo, c\xc4\x83ruia \xc3\xaei descrie via\xc8\x9ba sa \xc3\xaentr-o serie de scrisori incoerente._NEWLINE_El se duce la biroul t\xc3\xa2n\xc4\x83rului s\xc4\x83u succesor (care are v\xc3\xa2rsta de 20-30 ani, ceea ce-l face pe Schmidt s\xc4\x83 se simt\xc4\x83 jignit) cu inten\xc8\x9bia de a-\xc8\x99i oferi ajutorul, dar oferta sa este refuzat\xc4\x83 politicos. \xc3\x8en timp ce p\xc4\x83r\xc4\x83se\xc8\x99te cl\xc4\x83direa, Schmidt vede dosarele din biroul s\xc4\x83u la subsol, destinate a fi aruncate la gunoi._NEWLINE_El \xc3\xaei descrie lui Ndugu \xc3\xaenstr\xc4\x83inarea sa de propria so\xc8\x9bie, care moare brusc de la un cheag de s\xc3\xa2nge aflat \xc3\xaen creierul ei, imediat dup\xc4\x83 ce el s-a pensionat \xc8\x99i au achizi\xc8\x9bionat o cas\xc4\x83 rulot\xc4\x83 Winnebago. La \xc3\xaenmorm\xc3\xa2ntarea ei sosesc prieteni, fiica sa Jeannie \xc8\x99i logodnicul ei Randall Hertzel din Denver. Ei \xc3\xael consoleaz\xc4\x83, dar Jeannie \xc3\xael ceart\xc4\x83 mai t\xc3\xa2rziu pentru c\xc4\x83 i-a cump\xc4\x83rat so\xc8\x9biei un sicriu ieftin. El o roag\xc4\x83 s\xc4\x83 se mute \xc3\xaenapoi pentru un timp ca s\xc4\x83 aib\xc4\x83 grij\xc4\x83 de el, dar ea \xc3\xael refuz\xc4\x83. \xc3\x8entre timp, Randall \xc3\xaencearc\xc4\x83 s\xc4\x83-l atrag\xc4\x83 pe Warren \xc3\xaentr-o schem\xc4\x83 piramidal\xc4\x83._NEWLINE_Schmidt simte c\xc4\x83 Randall, un v\xc3\xa2nz\xc4\x83tor de paturi cu ap\xc4\x83, nu este potrivit pentru fiica lui. La aeroport, Randall \xc3\xaei recomand\xc4\x83 s\xc4\x83 citeasc\xc4\x83 cartea  When Bad Things Happen to Good People de Harold Kushner. Dup\xc4\x83 ce cuplul pleac\xc4\x83, Schmidt r\xc4\x83m\xc3\xa2ne singur._NEWLINE_El renun\xc8\x9b\xc4\x83 s\xc4\x83 mai fac\xc4\x83 du\xc8\x99, este prezentat dormind \xc3\xaen fa\xc8\x9ba televizorului \xc8\x99i iese din cas\xc4\x83 cu o haine pus\xc4\x83 directe peste pijama pentru a cump\xc4\x83ra alimente congelate din supermarket. \xc3\x8entr-un dulap, el descoper\xc4\x83 ni\xc8\x99te scrisori de dragoste ascunse din care afl\xc4\x83 c\xc4\x83 so\xc8\x9bia lui avusese cu mult timp \xc3\xaen urm\xc4\x83 o aventur\xc4\x83 cu un prieten comun. Furios, Schmidt se \xc3\xaent\xc3\xa2lne\xc8\x99te cu acesta \xc8\x99i-l pocne\xc8\x99te._NEWLINE_\xc3\x8en scopul de a realiza  un anumit control asupra vie\xc8\x9bii sale, el decide s\xc4\x83 fac\xc4\x83 singur o c\xc4\x83l\xc4\x83torie \xc3\xaen noua sa cas\xc4\x83 rulot\xc4\x83 pentru a-\xc8\x99i vedea fiica sa \xc8\x99i a o convinge s\xc4\x83 nu se c\xc4\x83s\xc4\x83toreasc\xc4\x83. Jeannie \xc3\xaens\xc4\x83 \xc3\xaei spune clar c\xc4\x83 vrea ca el s\xc4\x83 vin\xc4\x83 acolo doar \xc3\xaenainte de ceremonie._NEWLINE_Schmidt viziteaz\xc4\x83 locuri din trecutul s\xc4\x83u, inclusiv ora\xc8\x99ul s\xc4\x83u natal \xc8\x99i campusul universitar. Casa lui din copil\xc4\x83rie a fost \xc3\xaenlocuit\xc4\x83 de un magazin de anvelope. \xc3\x8en timp ce se afla \xc3\xaentr-un camping de rulote, el este invitat la cin\xc4\x83 de un cuplu simpatic \xc8\x99i prietenos, dar pleac\xc4\x83 speriat \xc8\x99i ru\xc8\x99inat dup\xc4\x83 ce a s\xc4\x83rutat-o cu for\xc8\x9ba pe so\xc8\x9bie. El o iart\xc4\x83 mai t\xc3\xa2rziu \xc8\x99i-\xc8\x99i cere scuze defunctei sale so\xc8\x9bii._NEWLINE_Schmidt ajunge \xc3\xaen Denver \xc8\x99i este cazat \xc3\xaen casa mamei lui Randall. El se treze\xc8\x99te cu o durere sever\xc4\x83 dup\xc4\x83 ce a petrecut o noapte \xc3\xaentr-un pat cu ap\xc4\x83. Warren se \xc3\xaent\xc3\xa2lne\xc8\x99te cu familia logodnicului fiicei sale \xc8\x99i \xc3\xaencearc\xc4\x83 din nou, f\xc4\x83r\xc4\x83 succes, s\xc4\x83 o descurajeze pe Jeannie s\xc4\x83 nu se c\xc4\x83s\xc4\x83toreasc\xc4\x83. Schmidt fuge dup\xc4\x83 ce mama viitorului s\xc4\x83u ginere se d\xc4\x83 la el \xc3\xaentr-un jacuzzi. El ia parte la nunt\xc4\x83 \xc8\x99i roste\xc8\x99te un discurs \xc3\xaen care \xc3\xae\xc8\x99i ascunde dezaprobarea lui fa\xc8\x9b\xc4\x83 de c\xc4\x83s\xc4\x83toria lui Jeannie._NEWLINE_La \xc3\xaentoarcerea sa acas\xc4\x83, \xc3\xaen Omaha, el \xc3\xaei scrie orfanului Ndugu. Schmidt se pl\xc3\xa2nge c\xc4\x83 el va muri \xc3\xaen cur\xc3\xa2nd, c\xc4\x83 via\xc8\x9ba lui nu a adus bucurie nim\xc4\x83nui \xc8\x99i c\xc4\x83, \xc3\xaen cele din urm\xc4\x83, va fi ca \xc8\x99i cum el nu ar fi existat deloc._NEWLINE_Acas\xc4\x83 \xc3\xael a\xc8\x99teapt\xc4\x83 mai multe scrisori. Schmidt deschide o scrisoare venit\xc4\x83 din Tanzania \xc8\x99i afl\xc4\x83 c\xc4\x83 aceasta a fost scris\xc4\x83 de o c\xc4\x83lug\xc4\x83ri\xc8\x9b\xc4\x83 care-i spune c\xc4\x83 Ndugu nu \xc8\x99tie carte, dar apreciaz\xc4\x83 foarte mult scrisorile \xc8\x99i sprijinul financiar al lui Schmidt. \xc3\x8en plic se mai afl\xc4\x83 \xc8\x99i un desen f\xc4\x83cut de Ndugu, care prezint\xc4\x83 dou\xc4\x83 figuri z\xc3\xa2mbitoare, una mare \xc8\x99i una mic\xc4\x83, \xc8\x9bin\xc3\xa2ndu-se de m\xc3\xa2n\xc4\x83 \xc3\xaentr-o zi \xc3\xaensorit\xc4\x83. Filmul se \xc3\xaencheie cu Schmidt pl\xc3\xa2ng\xc3\xa2nd fericit \xc3\xaen timp ce se uita la desen.\n_START_SECTION_\nR\xc4\x83spuns critic\n_START_PARAGRAPH_\nTotul despre Schmidt a ob\xc8\x9binut recenzii pozitive din partea criticilor, care au subliniat interpret\xc4\x83rile lui Jack Nicholson \xc8\x99i Kathy Bates. Filmul are un rating de 85% pe Rotten Tomatoes \xc8\x99i 90% din criticii de top, cu consensul c\xc4\x83 "\xc3\x8en acest studiu de personaj amuzant \xc8\x99i emo\xc8\x9bionant, Nicholson ofer\xc4\x83 una dintre cele mai bune interpret\xc4\x83ri ale carierei sale".Roger Ebert a scris \xc3\xaen Chicago Sun-Times c\xc4\x83 Totul despre Schmidt "este \xc3\xaen esen\xc8\x9b\xc4\x83 un portret al unui om f\xc4\x83r\xc4\x83 calit\xc4\x83\xc8\x9bi, derutat de emo\xc8\x9bii \xc8\x99i de nevoile altora. Faptul c\xc4\x83 Jack Nicholson face ca acest om s\xc4\x83 fie at\xc3\xa2t de vizionabil este un tribut adus nu doar profesiei sale, ci \xc8\x99i legendei sale: Jack este deosebit de Schmidt pentru c\xc4\x83 interpretarea sa genereaz\xc4\x83 un anumit respect. Un alt actor ar fi putut face personajul prea tragic sau pasiv sau gol, dar Nicholson g\xc4\x83se\xc8\x99te cumva \xc3\xaen Schmidt o foame u\xc8\x99or \xc3\xaen cre\xc8\x99tere, o dorin\xc8\x9b\xc4\x83 de a \xc3\xaencepe s\xc4\x83 tr\xc4\x83iasc\xc4\x83 acum c\xc3\xa2nd timpul aproape c\xc4\x83 a expirat." Paul Clinton a scris pentru CNN.com c\xc4\x83 "Totul despre Schmidt este, f\xc4\x83r\xc4\x83 \xc3\xaendoial\xc4\x83, unul dintre cele mai bune filme ale anului. Dac\xc4\x83 nu sunte\xc8\x9bi profund atins de acest film, verifica\xc8\x9bi-v\xc4\x83 pulsul."\n_START_SECTION_\nPremii\n_START_PARAGRAPH_\nJack Nicholson a fost nominalizat la Premiul Oscar pentru cel mai bun actor \xc3\xaen 2002 \xc8\x99i Kathy Bates a fost nominalizat\xc4\x83 pentru cea mai bun\xc4\x83 actri\xc8\x9b\xc4\x83 \xc3\xaen rol secundar._NEWLINE_Filmul a c\xc3\xa2\xc8\x99tigat Premiul Globul de Aur pentru cel mai bun scenariu de film, precum \xc8\x99i premiul pentru cea mai bun\xc4\x83 intzerpretarea a unui actor \xc3\xaentr-o dram\xc4\x83. (Nicholson a declarat: "Sunt un pic surprins. Eu am crezut c\xc4\x83 am f\xc4\x83cut o comedie.")_NEWLINE_El a f\xc4\x83cut parte din competi\xc8\x9bia oficial\xc4\x83 la Festivalul de Film de la Cannes din 2002.\n_START_SECTION_\nHome media\n_START_PARAGRAPH_\nTotul despre Schmidt a fost lansat pe format DVD \xc8\x99i VHS la scurt\xc4\x83 vreme dup\xc4\x83 lansarea sa cinematografic\xc4\x83. Filmul nu este disponibil pe Blu-ray.'